Lothar Thoms

Lothar Thoms (18. toukokuuta 1956 Guben – 5. marraskuuta 2017 Forst (Lausitz)) oli Saksan demokraattista tasavaltaa edustanut saksalainen ratapyöräilijä. Hän oli kilometrin aika-ajon olympiavoittaja, nelinkertainen amatöörien maailmanmestari ja maailmanennätyksen haltija.

Thoms voitti kilometrin aika-ajon olympiakultaa Moskovassa 1980 sisäratojen maailmanennätysajalla 1.02,955. Hän kukisti hopeamitalisti Aleksandr Panfilovin lähes kahdella sekunnilla. Hänen maailmanennätyksensä rikkoi Martin Vinnicombe maaliskuussa 1989.

Thoms voitti kilometrin aika-ajon amatöörien maailmanmestaruuden 1977, 1978, 1979 ja 1981 sekä sai MM-hopeaa 1982 ja MM-pronssia 1983. Hän saavutti junioreiden EM-pronssia eräajossa 1974. Hän voitti DDR:n mestaruuden kilometrin aika-ajossa 1977, 1978 ja 1983.

 Lähteet 

Luokka:Itäsaksalaiset ratapyöräilijät
Luokka:Itäsaksalaiset olympiavoittajat
Luokka:Vuonna 1956 syntyneet
Luokka:Vuonna 2017 kuolleet